Sir John Eliot Gardiner celebra el 50è aniversari del Monteverdi Choir al Palau de la Música Catalana | Orfeó Català\nSir John Eliot Gardiner celebra el 50è aniversari del Monteverdi Choir al Palau de la Música Catalana\nGardiner arriba al Palau amb les localitats exhaurides\nEl 5 de març de 1964 el Monteverdi Choir, dirigit per Sir John Eliot Gardiner, va oferir el seu primer concert, en què va interpretar les Vespro della Beata Vergine de Monteverdi a la capella del King's College de Cambridge. Avui, just quan es compleixen 50 anys d'aquell concert, el cor ho celebra oferint a Cambridge el mateix repertori del 1964 i amb una petita gira que el portarà al Palau de la Música Catalana aquest divendres, 7 de març, a les 20.30 h, en l'única actuació a l'Estat espanyol.\nEl concert, una altra de les grans cites de la temporada de Palau 100 que ja ha exhaurit les localitats, inclou també l'orquestra de l'English Baroque Soloists i la participació especial del Cor Infantil de l'Orfeó Català que dirigeix Glòria Coma.\nLes Vespro della Beata Vergine de Monteverdi és una de les primeres obres majúscules de la història de la música. Un compendi de música religiosa del compositor de Cremona que l'any 1964 Sir John Eliot Gardiner va interpretar per primera vegada amb criteris historicistes. "Aquesta obra és una pedra angular de tot allò que trobo més valuós a l'hora d'explorar i reviure la música del passat" explica Gardiner. "Les Vespres acumulen molts dels millors atributs i reptes de la música del passat que estimo", afegeix el director, que en el comentari del programa de mà del concert assegura que el repte d'interpretar aquesta obra avui dia no és com el del 1964, quan l'obra i l'estil de Monteverdi eren molt desconeguts.\nAquella actuació del Monteverdi Choir va revolucionar la manera de sentir la música coral. De fet, després de la interpretació, que va causar "certa sensació, i no només a Cambridge, vam decidir convertir-nos en el Cor Monteverdi", recorda el director. Des de llavors el cor ha estat aclamat com un dels millors del món i és famós pel seu estil de cant apassionat, compromès i virtuosístic.


El Juvenil trenca la mala ratxa amb un gran triomf - FC Andorra\nEl Juvenil trenca la mala ratxa amb un gran triomf\nEl Juvenil de l’Andorra va posar fi a la ratxa de quatre partits sense aconseguir la victòria amb un triomf treballat en la visita del FIF Lleida, quart classificat de la lliga. Els de Richard Imbernón, que ja la darrera jornada van deixar una bona imatge contra l’Enfaf, van fer un duel molt seriós i van acabar enduent-se els tres punts.\nDes de l’inici, els tricolors es van fer amb el control del partit, davant un conjunt lleidatà que esperava ben plantat al seu propi camp per fer mal al contracop. I cadascú amb les seves armes, tots dos equips van gaudir d’opcions per obrir la llauna: Matías va tenir dues ocasions claríssimes davant el porter, però la primera va sortir fora i la segona la va salvar el sentinella visitant, mentre que per la seva banda, el FIF Lleida va tenir la seva oportunitat en una ràpida transició que no va acabar en gol gràcies a una gran intervenció d’Arnau Maench. La falta de gols del primer temps, ben aviat va quedar arreglada a la represa quan Rodrigo va anotar l’1-0 just al primer minut del segon temps. Però l’alegria va durar ben poc en el quadre tricolor, ja que els visitants van trobar l’empat cinc minuts després.\nTot tornava a estar com a l’inici, però el Juvenil va seguir buscant el gol que li donés un triomf llargament buscat. Primer, Nico Pauls va tenir una bona opció per trencar la igualada, però finalment el gol va arribar al minut 70, en una genialitat de Gino: des de gairebé el mig del camp, el jugador tricolor va sorprendre el porter visitant amb un gran xut. A partir d’aquí, els del Segrià van fer un pas endavant, però l’Andorra va resistir bé i, fins i tot, va estar a punt de sentenciar per mitjà de Tiago.


Es desinfla el suflé | martorellesport.cat - el web esportiu de referència de Martorell\nEs desinfla el suflé\nEls martorellencs continuen encallats al CE Torrent de Llops © Svetlana Akimova\nEl primer equip del Club de Futbol Martorell no ha pogut superar un rival directe, l’Atlètic Vilafranca, en un partit molt treballat que s’ha decidit a les acaballes. Els martorellencs han anat de menys a més. Després d’igualar el marcador, han estat a punt de posar-se per davant però en el minut 82 ha caigut un gerro d’aigua freda, quan Eric Bergada ha marcat l’1-2 definitiu.\nEl Vilafranca s’ha fet amb la possessió de la pilota en la línia defensiva, ja que els martorellencs no han pressionat la sortida de pilota. El conjunt d’Irisarri no ha acabat d’estar del tot còmode en la primera part, però de totes maneres ha estat força igualada. Periáñez ha tingut la millor ocasió dels primers 45 minuts, amb un xut potent des de la frontal que Llera ha enviat a córner.\nEls visitants s’han avançat amb un gol de penal al minut 19 i han sentenciat a 8 minuts pel final\nEn el minut 19, just després d’unes clares mans no assenyalades d’un atacant del Vilafranca, l’àrbitre ha assenyalat un penal provocat per Xavi Marco. Eric Roca ha estat l’encarregat de transformar el xut i avançar el conjunt penedesenc (0-1). Els visitants han crescut i just després han realitzat una bona jugada que han culminat amb un xut que ha marxat fora. L’Atlètic ha tornat a tenir una ocasió clara però Aleix ha enviat la pilota a córner. Els martorellencs no han pogut generar gaire perill i han marxat al descans perdent per la mínima.\nEl CF Martorell ha sortit diferent a la segona part, i ha dominat el partit amb més comoditat. Els d’Irisarri generaven perill però no acabaven de concretar. Després d’una centrada lateral, Gimeno ha rematat la pilota al fons de la xarxa però el gol ha estat anul·lat per un possible fora de joc. Una decisió que ha estat força protestada pel conjunt martorellenc. El Martorell ho ha seguit intentant, i en una segona jugada de córner, Raid ha rematat de cap una centrada d’Eric Arévalo i ha posat l’1-1 al marcador.\nRaid ha empatat amb un gol de cap i abans l’àrbitre ha anul·lat un gol molt protestat a Gimeno\nA partir d’aquí, els d’Irisarri han decidit anar a buscar la victòria, i s’han llançat a l’atac. Eric Arevalo ha tingut una gran ocasió, on ha intentat fer una vaselina però Llera ha aturat. Més tard, els martorellencs han generat un bon contraatac de quatre contra dos que Xavi Marco ha culminat amb un xut per sobre del travesser.\nEls visitants només havien tingut una ocasió en tota la segona part, i en el minut 82, al Martorell li ha caigut una gerra d’aigua freda. Eric Bergada ha rebut la pilota a l’interior de l’àrea i ha marcat el segon i definitiu gol (1-2).\nEl martorellenc Marcel Puerta, ara jugador de l’Atlètic Vilafranca, ha entrat al terreny de joc en el minut 62 i ha fet una bona actuació.\nDerbi de necessitats


Tribuna Ganxona » 22M: Dia Mundial de l'Aigua. Consells de la Creu Roja per a estalviar aigua\nPortada » Portada » PARTICIPACIÓ » EL LECTOR ESCRIU » 22M: Dia Mundial de l’Aigua. Consells de la Creu Roja per a estalviar aigua\nEl dia 22 de Març ha estat declarat per les Nacions Unides com a Dia Mundial de l’Aigua. Des de Creu Roja Joventut ens aproten unes dades i uns consells per a evitar el malbaratament de l’aigua a casa nostra.\nL’Aigua és un dels recursos naturals que existeix sobre el nostre planeta. El nostre planeta conté un 79% d’aigua, de la qual només un 3% és aigua dolça. L’aigua és fonamental per a la vida, si alterem la seva qualitat natural o propietats es transforma en inadequada per al consum i destrueix el medi vital dels éssers vius.\nDegut als diferents processos tecnològics, la desforestació, els canvis climàtics,…, cada cop tenim menys aigua a la disposició de les persones, i cal recordar que l’aigua és un bé escàs.\nAdoptant hàbits respectuosos amb el Medi Ambient i el nostre entorn, ajudem a conservar i salvar els nostres mars i oceans, en definitiva, …, la nostra VIDA, el nostre PLANETA.\nEntre tots i totes, caldria conscienciar-nos en reduir el malbaratament de l’Aigua, i entendre que és un recurs vital per a la nostra supervivència.\nCal tenir en compte que, aquest hivern passat no ha plogut massa, per tant, si no volem que a l’estiu hi hagin restriccions d’aigua, seria convenient fer un bon ús de l’aigua.\nTancar l’aixeta quan ens rentem les dents (estalviarem 12 litres d’aigua).\nDutxar-se enlloc de banyar-se (estalviem 300 litres d’aigua, ens podríem dutxar 10 vegades enlloc de banyar-nos una vegada).\nTancar l’aixeta quan ens ensabonem a la dutxa, rentem les mans, rentem plats,…\nInstal·lar dosificadors a les aixetes, ens aporten la mateixa sensació d’aigua, però amb menys aigua i a més pressió (estalviem fins una 75% de l’aigua utilitzada normalment).\nEvitar les fuites i les aixetes que degoten (estalviarem fins a 30 litres d’aigua al dia).\nNo utilitzar el wàter com a paperera (Llences 10 litres d’aigua per buidar una cisterna).\nCol·locar una o dues ampolles plenes a l’interior de la cisterna del wàter, aconseguirem reduir a la meitat el volum d’aigua llençada.\nRegar les plantes o el jardí al matí ben d’hora o al vespre.\nUtilitzar la rentadora i el rentavaixelles a plena capacitat (estalviarem aigua i electricitat).\nUtilitzar productes biodegradables com a detergents, sabó,…, (reduïm els tractaments a les depuradores).\nENTRE TOTS I TOTES PODEM CONSERVAR ELS NOSTRES MARS I OCEANS !!!\nQue tots tinguem aigua també depèn de tu !!!\nSecció: EL LECTOR ESCRIU, COL·LECTIUS, MEDI AMBIENT, TRIBUNES | Etiquetes: 22 març, aigua, creu roja, dia munidal de l'aigua, estalvi


Se't veu d'una hora llum: El GOVERN DELS MILLORS\nSe't veu d'una hora llum\nBlog personal d'en Lluís Monfort\nEl GOVERN DELS MILLORS\nEl govern dels millors s’ha reunit i ha decidit que no és prioritari impulsar un sistema que permeti una distribució més homogènia de les famílies nouvingudes a les escoles. Enlloc d’això introdueix un nou criteri que dóna més puntuació, als efectes de baremació, a les famílies que siguin ex-alumnes de l’escola. Resultat: més concentració de famílies nouvingudes o amb poc arrelament a les escoles noves i escoles tradicionals copades d’alumnes de famílies “de tota la vida”. Qüestió de prioritats, suposo.\nEl govern dels millors s’ha reunit i ha decidit rebaixar un 25% aproximadament les despeses de funcionament dels instituts d’educació secundària. L’INS Sant Just acaba de rebre la notícia que en el seu cas serà del 24,2%. Aquestes despeses afecten a partides tan “prescindibles” com neteja, aigua, llum, gas, jardineria, petit manteniment i despeses vàries d’oficina. L’ajuntament no viu precisament períodes d’abundància i bonança econòmica, i prou que hem optat per tenir unes escoles ben mantingudes i en condicions, tot i que això hagi suposat retallar altres partides. Tocarà pagar a les famílies dels centres. Qüestió de prioritats, suposo.\nEl govern dels millors s’ha reunit i ha decidit que 90 segons de diferència entre l’entrada de la Diagonal i Molins de Rei són un peatge massa alt per millorar les condicions de l’aire i reduir la quantitat i gravetat d’accidents de trànsit. Qüestió de prioritats, suposo.\nEl govern dels millors, ha optat per l’eliminació total de l’impost de successions, i fins i tot el que afectava als trams de renda més alts. Això suposarà un diferencial d’ingressos respecte el 2010 de quasi 600 milions d’euros. En un moment de crisi com aquest potser ens hagués ajudat tenir aquests cèntims a la caixa. Qüestió de prioritats, suposo.\nEl govern dels millors s’ha reunit i ha decidit retallar les plantilles de la sanitat pública i l’educació, dos pilars fonamentals de l’estat del benestar, que contemplen el seu futur amb incertesa. Mentrestant s’estudia la possibilitat de poder-se deduir de la declaració de renda les aportacions a mútues privades, reduint així els ingressos de la Generalitat. Qüestió de prioritats, suposo.\nI mentrestant els partits que comparteixen amb nosaltres oposició al parlament, llepant-se les ferides, incapaços de plantar cara i de defensar amb dents i ungles un estat del benestar que amb prou feines havíem començat a olorar, encara obsessionats pel resultat de CiU que no els ha permès compartir (amb ells) alguna cadira al govern dels millors. Qüestió de prioritats, suposo.\nArticle publicat a "El Butlletí de Sant Just " febrer de 2011\nPublicat per Lluís a 2:52\nEtiquetes de comentaris: Article El Butlletí\nWeb ICV Figueres\nWeb ICV Sant Just Desvern\nMo Malone (and friends)\nThe democracy, stupid!\nNotes desordenades i pertorbadores més enllà de la...\nFes veure que m’estimes, encara que no sigui verit...\nCom canvien les coses!\nD'allò urgent i d'allò important


Oliu (Banc Sabadell): "La decisió indesitjada de traslladar la seu no va ser política"\nEl president de l’entitat va comunicar la decisió de marxar a Junqueras, Puigdemont i Forcadell el dia abans\nper Gemma Aguilera Redactora Parlament de Catalunya. 25 de febrer de 2020 12:39\nCompareixença insòlita al Parlament. Una de les empreses més poderoses del país, el Banc Sabadell, ha donat el seu punt de vista sobre els efectes de l’article 155 de la Constitució espanyola i, sobretot, sobre la decisió de traslladar la seu social fora del país. El president de l’entitat, Josep Oliu, ha començat la seva intervenció assegurant que la “decisió indesitjada” de traslladar la seu a Alacant va ser “purament tècnica i necessària dins d’un context social convuls, on la inquietud dels clients va obligar a prendre aquesta decisió, que ha titllat de "cas desgraciat", perquè havia portat a un cert moviment de saldos. Vam haver de fer una cosa que mai no hauríem desitjat fer”. Segons Oliu, marxar de Catalunya arran de l’1-O es va fer “per raons no polítiques. Va ser un fet independent de l’article 155 encara que ser durant aquella etapa convulsa de la historia de Catalunya”, ha dit Oliu en el marc de la Comissió d’Investigació sobre l’aplicació del 155 a Catalunya. Malgrat la transcendència del testimoni, però, només 5 diputats han assistit a la comissió. 2 de JxCAT i un representant d'ERC, la CUP i els Comuns. En aquesta comissió ni el PSC, ni el PP ni Cs hi volen participar, assegurant que no té sentit aquesta investigació sobre els efectes del 155.\nTots els diputats han preguntat al president del Sabadell si va rebre pressions de l'Estat per traslladar la seu, si va ser el monarca qui va intervenir i si hi va haver una pèrdua de dipòsits arran d'haver marxat de Catalunya. Oliu, que en una primera intervenció ha evitat entrar en detalls sobre la decisió, ha hagut de respondre a totes aquestes qüestions en el segon torn d'intervencions.\nPel que fa al trasllat de la seu i el seu "caràcter tècnic", Oliu assegura que hi havia "una inquietud molt gran dels clients com a conseqüència del procés català", i que el banc tenia un pla de contingència per si hi havia una sortida massiva de dipòsits. Segons el president del Sabadell, a partit del setembre del 2017 la inquietud "va créixer de manera exponencial després de l'1-O, amb una sortida de dipòsits molt notable i retirades d'efectiu". Oliu ha reconegut que entre el 2 i el 4 d'octubre es van disparar totes les alarmes al banc, i "el comitè de crisi va elevar l'alerta a la comissió de riscos, que va valorar que hi havia un risc greu per a la liquidesa del banc, i jo vaig convocar un consell d'administració el dia 5, que va decidir que era necessari traslladar la seu, perquè la causa per la qual es produia la sortida de dipòsits era una certa por a la possible sortida de Catalunya de la UE". En aquest sentit, Oliu ha remarcat que "curiosament", aquesta retirada de dipòsits, que en el cas del Sabadell va suposar la fugida de 4.600 milions d'euros -el 57% de Catalunya i el 43% de clients d'Espanya, només va afectar entitats catalanes. Amb tot, el Sabadell va tancar el 2017 recuperant els fonts i incrementant en 700 milions, atribuint aquesta recuperació al trasllat de la seu. Oliu ha reconegut que "el trasllat va ser una frustració personal, perquè sóc català", però ha deixat clar que "no està sobre la taula un possible retorn, però el futur dóna sempre moltes voltes".\nPreguntat sobre si el banc va rebre pressions, ha estat contundent: "No vam rebre cap pressió. Cap trucada. Ni de la corona ni del govern". El que vam fer estava en el nostre pla de contingència, i jo li vaig explicar al matí al vicepreident Junqueras, i a la tarda, al president Puigdemont. També vaig trucar a la presidenta del Parlament, Carme Forcadell, també al ministre Guindos i també al BCE", ha explicat Oliu, que el dia abans també havia informat CaixaBank de la decisió de marxar.\nCom CaixaBank i la resta d’empreses catalanes cotitzades a l’IBEX, amb l’única excepció de Grífols –i Agbar va traslladar la seva seu però ha tornat a Catalunya-, el Sabadell va acollir-se al decret exprés del govern espanyol per traslladar la seva seu a Alacant, suposadament, per evitar quedar descoberts pel Banc Central Europeu. Ara bé, a diferència de CaixaBank, el Sabadell havia canviat els seus estatuts el 2016 perquè no fos necessari consultar els accionistes si el banc decidia traslladar la seva seu, i per tant, no li hauria calgut la intervenció política de l'Estat per empényer les empreses catalanes a marxar del país després de l'1-O.


Els nens i nenes més petits del col·legi hem rebut una sorpresa ben especial, ens ha visitat la Guàrdia Urbana.\nDos agents ens han explicat quina és la feina de la Guàrdia Urbana i ens ha portat un cotxe i una moto de policia. Hem pogut veure com eren per dins i molts de nosaltres hem volgut pujar a la moto simulant ser autèntics policies.\nA més ens han portat detallets i enganxines per poder portar a casa.\nLlegeix més sobre Ens visita la Guàrdia Urbana\nEl passat divendres 3 de juny, els alumnes de la llar, infantil i primària, vam anar d'excursió a la Granja Escola la Saidia. Allà vam passar plegats tot el dia.\nHavent esmorzat, vam fer una gimcana amb diferents proves. Després vam dinar i els mestres i monitors ens van deixar una estona de joc lliure i també ens van ensenyar tots els animals que tenen.\nLlegeix més sobre Sortida de convivència


Albert Ruda és professor agregat de Dret civil d'aquesta Facultat, on hi va cursar la llicenciatura i el doctorat (amb menció europea). La seva recerca se centra en el Dret de la responsabilitat civil i el Dret de contractes. És autor d'unes 100 publicacions, incloent els llibres: "El contrato de cesión de suelo por obra" (Tirant lo blanch, 2002) i "El daño ecológico puro" (Thomson Aranzadi, 2008). Va rebre el Premio Sancho Rebullida a la millor tesi de Dret civil d'Espanya (2006), el Premio Protección civil de Espanya a la millor tesi sobre protecció civil (Ministeri d'Interior, 2006), i el Premi extraordinari de doctorat de la UdG (2008). Ha coordinat les obres "Estudios de jurisprudencia europea: materiales del I y del II encuentro anual del Centro español del European Law Institute" (sepin, 2018), i "Estudios sobre Jurisprudencia Europea: materiales del III Encuentro anual Centro español del European Law Institute" (vols. 1 i 2, sepin, 2020).\nHa fet estades de recerca a les Universitats de Cambridge i Tilburg, Wake Forest University (EUA), Nova Southeastern University (EUA) i Ryukoky University (Kioto), gràcies a una beca de la Japan Foundation. També ha fet recerca a l'ECTIL de Viena i a l'"Institut Suisse de Droit Comparé" (ISDC), del qual va ser becari "van Calker".


Volta al col·le responsable: 10 materials escolars de comerç just | Consumer\nVolta al col·le responsable: 10 materials escolars de comerç just\nQuaderns, llapis, bolígrafs, pinchos USB... i fins a la motxilla per al nou curs escolar conformen part del material escolar de comerç just que es pot adquirir\nSetembre és un mes clau per als estudiants. S’imposa la volta al col·le i, abans de tornar a les aules, cal fer apilament de material. Quaderns, bolígrafs, carpetes, motxilles, roba esportiva… L’inici del curs escolar marca el començament d’una infinitat de compres que, per què no, poden ser també el primer pas perquè els petits s’impliquin en el consum responsable. Cada vegada són més els qui adquireixen material escolar i de papereria de comerç just, però al nostre país encara li queda recorregut en aquest terreny. Per això aquest any l’oferta s’amplia i els preus, es baixen. Perquè la costa de setembre s’inclini una mica menys i de manera responsable, en aquest article es destaquen deu propostes de comerç just, algunes amb preus rebaixats i descomptes per estalviar uns quants euros.\nMaterial escolar de comerç just, què es pot comprar\nCarregar la motxilla escolar amb material de comerç just transmet al nen els valors del consum responsable. Li dona la possibilitat de conèixer més sobre aquesta manera d’intercanvi que afavoreix el desenvolupament econòmic i social dels pobles del sud, garanteix el respecte als drets laborals i un salari digne.\nLlapis i bolígrafs. Són un clàssic a les aules, però també en la llar. Mai ha de faltar un i ara, quan el curs escolar és a punt de començar, cal assegurar-se que es compta amb els suficients. Els productes d’escriptura de COPADE ho posen fàcil. Per a la seva fabricació s’empra fusta que procedeix de boscos gestionats de manera racional, “on es promou la millora social i l’augment de la qualitat de vida de les poblacions locals, així com la conservació de la biodiversitat”, explica COPADE. Els packs de llapis i bolígrafs es venen en estoigs de cartró reciclat. Taller de Solidaritat proposa bolígrafs de fusta de bambú amb dissenys originals.\nEstoigs. Intermón Oxfam disposa d’un estoig per a llapis en pell per poc més de quatre euros. L’organització Corr de Bangladesh ha dissenyat un estoig de plàstic reciclat. La proposta de Conservi, d’Índia, també aposta pel material reciclat, però amb un disseny multicolor.\nFolis i quaderns. COPADE ha preparat una nodrida gamma de productes de derivats forestals certificats amb el segell FSC. El paper és totalment lliure de clor (TCF) i el 3% de la recaptació aconseguida per la seva venda es destina a la gestió de plantacions sostenibles. Els quaderns estan elaborats amb fulles certificades FSC i una xapa de fusta també certificada, de l’acabat de la qual s’encarreguen persones amb discapacitat en un Centre Especial d’Ocupació a Espanya.\nCarpetes i bloc de notes. Les carpetes de la línia Fusta Justa estan fetes amb material reciclat, són personalitzables i disposen d’una solapa interior per a fulles i un suport per a bolígraf. Els bloc de notes compten amb coberta i segell FSC.\nPortalápices. La Fundació Vicente Ferrer ha baixat els preus de diversos articles, molt apropiat per a l’inici de curs. Els portalápices artesanals per a l’escriptori dels nens són molt útils per mantenir l’ordre. Estan elaborats a Índia i folrats amb fulles vegetals. Els portalápices de Taller de Solidaritat estan fabricats en tela stripe hinabol.\nFonguis per netbook i ordinadors portàtils. Les noves tecnologies cada vegada són més freqüents a l’aula, especialment, els netbooks. Els estudiants utilitzen aquests ordinadors portàtils de grandària petita per accedir a recursos, completar les lliçons, aprendre a navegar en Internet… IO posa a la venda una funda per netbook realitzada amb ampolles de plàstic reciclades, una estupenda oportunitat per conscienciar als petits sobre la reutilització de materials. El mateix material s’empra per a l’elaboració de fonguis i maletins per a portàtils o motxilles. Taller de Solidaritat també disposa de fonguis per a llibres i tabletas elaborades en tela aguayo.\nMemòria USB i pen drive. Una clau USB de 8 gigaoctets a meitat de preu per penjar-la en el clauer i portar-la sempre aconsegueixo o diferents pen drives realitzats en fusta FSC per persones amb discapacitat física i intel·lectual són algunes propostes de comerç just per a l’emmagatzematge digital.\nBorses per al berenar. Durant el curs escolar, les borses per al berenar o el tentempié de mitjana demà resulten molt pràctiques per als nens. Els dissenys s’adapten als seus gustos, amb motius colorits. La borsa multicolor d’Intermón Oxfam o la borsa de Gusi són idònies per als petits. A més, IO ha reduït a la meitat el preu d’ambdues.\nMotxilles per a la piscina. Nedar és una de les aficions més sanes. I són molts els petits que practiquen aquest esport, bé en cursets o pel seu compte. En qualsevol cas, les motxilles són bàsiques per guardar tot el necessari per a la piscina. Hi ha borses amb papallones o motxilles multiusos, com la motxilla Gusi.\nRoba esportiva. Productes personalitzats amb brodat o serigrafia. La proposta de Taller de Solidaritat en roba esportiva és completa, la qual cosa permet dissenyar equipaciones per a conjunts esportius. L’oferta es complementa amb xandalls, dessuadores, pantalons curts, pols i samarretes esportives. Tots els productes es realitzen a Filipines i estan pensats per a col·legis i agrupacions esportives dels centres.\nnens col·legi comerç just curs material escolar-ca


Neix “No t’ho inventes”, la campanya de conscienciació i captació de fons per a la recerca sobre la COVID persistent | Fundació Lluita contra la Sida\nLa Fundació Lluita contra la Sida i les Malalties Infeccioses (FLS) i l’Institut de Recerca de la Sida IrsiCaixa llancen la campanya “No t’ho inventes” per conscienciar sobre la malaltia de la COVID persistent i aconseguir finançament per la recerca. “No t’ho inventes” no és només el nom d’una campanya: és la resposta de la Fundació Lluita contra la Sida i les Malalties Infeccioses, l’Institut de Recerca de la Sida IrsiCaixa i la iniciativa #YoMeCorono davant els milers de persones afectades per aquesta síndrome encara tan desconeguda.\nEl lema de la campanya i la seva pàgina web, www.nothoinventes.com, volen ser un gest de complicitat i comprensió cap a les persones afectades per la síndrome de COVID persistent, moltes de les quals han hagut de lluitar no només contra els efectes de la malaltia sinó també contra la manca de comprensió i de respostes per part d’alguns sectors del col·lectiu sanitari. És per això que per crear aquesta iniciativa s’ha comptat amb la imprescindible col·laboració dels i les pacients, així com del Col·lectiu d'Afectades i Afectats Persistents per la COVID-19.\nLA UNITAT DE COVID PERSISTENT\n“Des del primer moment la nostra prioritat ha estat estar al costat de les persones afectades i les seves famílies, perquè només des d’una perspectiva mèdica global podrem entendre la complexitat d’aquesta síndrome i ajudar els i les pacients”, explica la Dra. Mateu.\n“Passar la COVID-19 als inicis de la pandèmia va comportar un gran canvi a la meva vida. El que semblava una afectació lleu es va convertir en un conjunt de símptomes que s'han anat allargant en el temps fins a dia d'avui”, explica Anna Mata, membre del Col·lectiu d’Afectades i Afectats Persistents per la COVID-19. Sílvia Soler, pacient de la Unitat i portaveu del mateix col·lectiu afegeix que “durant molts mesos ningú tenia resposta a tota la simptomatologia que estava experimentant. La Unitat de COVID Persistent de Can Ruti representa un alè d’esperança”. De fet, aquesta Unitat ha esdevingut un model de funcionament que l’Institut Català de la Salut vol estendre a altres zones sanitàries de Catalunya.\nESTUDI COHORT KING\nLes dades clíniques recollides a partir de l’assistència als més de 300 usuaris que té actualment la Unitat estan sent analitzades en el marc de l’estudi clínic Cohort King, que servirà per tenir més informació sobre aquesta malaltia i poder elaborar en el futur protocols d’actuació. Segons detalla la Dra. Massanella, la recerca és clau per entendre per què persisteixen els símptomes, però primer cal assolir tres objectius prioritaris: “categoritzar els diversos perfils de pacient en funció de la seva afectació, determinar un marcador que permeti diagnosticar aquesta malaltia, i trobar tractaments que millorin la qualitat de vida de les persones amb COVID persistent”, enumera.\nAl web www.nothoinventes.com hi ha tota la informació sobre les àrees de recerca en les que s’està treballant actualment: l’estudi dels efectes que la COVID-19 pot tenir en el sistema immunitari, però també en el nervi vague o el sistema cardiovascular, entre d’altres.\nSegons l’Organització Mundial de la Salut, la síndrome de la COVID persistent afecta el 10% de les persones que han passat la fase aguda de la COVID-19. Fins i tot havent patit quadres moderats o lleus, aquestes persones tenen símptomes més enllà de la durada habitual, d’entre 2 o 3 setmanes. Aquesta simptomatologia afecta majoritàriament a dones i l’edat mitjana es situa als 40 anys. La COVID persistent es manifesta de manera diferent en cada persona i els seus símptomes poden ser extremadament diversos, incloent fatiga, calfreds, mareig, visió borrosa, ofec o falta d’aire, tos, olors musculars i articulars, taquicàrdia, ansietat, depressió, mal de cap, manca de concentració i memòria, alteració o pèrdua de l’olfacte o gust, entre molts d’altres.


Dos andorrans, primers classificats del Campionat internacional de conductors de llevaneus - FÒRUM.ad\nDos andorrans, primers classificats del Campionat internacional de conductors de llevaneus\nOn: 05/02/14 20:13\nEls dos conductors andorrans que han pres part aquest dimecres del concurs internacional de conductors de llevaneus han quedat en primera i segona posició. Bertran Lestang amb 800 punts i Jonathan Díaz amb 775 punts han estat els dos primers classificats, seguits del francès Pierre Theninge amb 755 punts. Els deu finalistes han hagut de passar una prova mecànica sobre el funcionament de les màquines i diverses proves tècniques d’habilitat.\nEl Circuit de Grandvalira ha acollit aquest dimecres la final del campionat internacional de conductors de llevaneus, emmarcat en el Congrés de Viabilitat Hivernal que té lloc fins divendres a Andorra.\nUn total de deu conductors de diversos països han demostrat la seva rapidesa i habilitat a l’hora de superar diverses proves. Entre ells, dos andorrans, Bertran Lestang i Jonathan Díaz, conductors del COEX, que han aconseguit pujar al podi en primera i segona posició.\nTot i el vent i el fred del Port d’Envalira, un nombrós públic s’ha apropat a donar suport als conductors dels diferents països. Entre les proves que han hagut de realitzar hi havia un eslàlom endavant i un altre enrere, unes piràmides de diverses peces que havien de tirar o uns bidons que s’havien de transportar fins a unes marques.\nUna de les dificultats que ha apuntat el guanyador, Bertran Lestang, ha estat la presència del gel al circuit que feia patinar les màquines. Tot i aquest detall, s’ha mostrat molt content de la victòria i l’ha dedicat a tots els companys del COEX.\nTambé el gel ha estat un dels factors que ha destacat el segon classificat, Jonathan Díaz, així com el fet que no es vegin les rampes o els cons des de la màquina. Com ha manifestat, que hagin guanyat dos andorrans vol dir ‘que ho hem fet millor que els altres’ i que ‘Andorra és un país de neu i ara ho hem demostrat’.\nPer últim, el tercer classificat, Pierre Theninge, s’ha declarat molt content i ha subratllat la ‘bona organització’ del campionat. D’aquí a quatre anys, ha recordat, els andorrans hauran de revalidar el títol.\nAutoritats i organitzadors s’han mostrat molt satisfets de la doble victòria andorrana.\nPrevious Post: Cinca assegura que la reunió amb els excaps de Govern no qüestiona el marc institucional\nNext Post: L’exposició ’50 anys de viabilitat hivernal’ repassa el mig segle d’història del COEX


Celebrem el Dia d'Internet amb sincronització i altres millores al correu de TINET | TINET - Tarragona Internet\nTINET augmenta un 50% la capacitat del correu electrònic i activa la sincronització automàtica entre els dispositius mòbils i el compte de correu web\nEl Dia d'Internet se celebra mundialment cada 17 de maig. Enguany, a TINET es afegim a aquesta commemoració amb novetats i millores al servei de correu electrònic, que incrementarà el seu espai un 50%. Aquest passarà d'una capacitat de 2 a tenir 3 Gigues. A més, a partir d'ara, serà possible sincronitzar els missatges dels dispositius mòbils amb el correu web de Tinet o webmail. Això serà possible gràcies a la incorporació del sistema Exchange ActiveSync (EAS), un protocol destinat a la sincronització de correu electrònic, contactes i calendaris.\nEl Dia d'Internet i dues dècades de TINET\nEl mes de novembre de l'any 2005, la cimera mundial sobre la Societat de la Informació va proposar a l'Assemblea General de Nacions Unides que el dia 17 de maig fos declarat com el Dia Mundial de la Societat de la Informació, amb l'objectiu de destacar la importància de les Tecnologies de la Comunicació i la Informació i l'ampli ventall d'aspectes relacionats amb la societat de la informació. L'assemblea General va adoptar una resolució el mes de març de 2006 que establia que el Dia Mundial de la Societat de la Informació seria celebrat cada any coincidint amb el 17 de maig.\nEnguany, la celebració coincideix amb les dues dècades de la Xarxa Ciutadana de les comarques de Tarragona, 20 anys de TINET i de connexió ciutadana a Internet a casa nostra. El 16 d'octubre de 1995 TINET portava per primer cop Internet a les llars de Tarragona. D'aleshores ençà, la tecnologia ha evolucionat i ha permès simplificar i generalitzar l'accés a la Xarxa. TINET també ha adaptat la seva funció i ha passat a convertir-se en proveïdor d'altres serveis, difusor de la Societat de la Informació i les TIC, i divulgador de bones pràctiques. Aquests objectius s'alineen amb el sentit i l'esperit de la celebració a nivell mundial que cada 17 de maig té lloc sota l'empara de l'Assemblea General de Nacions Unides.


El nostre Robert Capa - Notícies Cultura - Notícies Cultura - e-notícies\nCultura · 30 d'Octubre de 2008. 09:48h.\nLes millors fotos d'Agustí Centelles al Palau Robert\nEl Palau Robert acull aquests dies l’exposició “Centelles: l’atzar i la memòria”, un homenatge a Agustí Centelles (1909-1985), que ve ser el fotoperiodista català més important dels anys de la República i la Guerra Civil, com ho posen de manifest diversos documents visuals que ens ha deixat sobre aquesta època tan convulsa. La mostra, organitzada pel Palau Robert i pel diari El Periódico de Catalunya, en el marc dels actes dels 30 anys de l’aparició d’aquest diari, es podrà visitar fins el proper 14 de novembre.\nLa mostra vol facilitar l’accés a les imatges de l’exili d’Agustí Centelles, a qui anomenaven el Robert Capa català, que s’han trobat recentment. També retre homenatge a la figura d’aquest fotoperiodista amb la projecció de diversos audiovisuals que permeten fer-se una idea precisa de la importància de la seva obra gràfica i de les especials circumstàncies històriques que van condicionar l’exercici de la seva professió.\nPrimer va ser l’extraordinària història del salvament dels milers de negatius que Centelles s’endugué a l’exili i els quals no va recuperar fins al cap de 37 anys, concretament el 1976, amb el general Franco ja desaparegut. Més recentment, l’estiu del 2008, va produir-se la troballa per atzar en una vella capsa de galetes de fotos que donen testimoni de la vida política i social dels anys trenta, de la guerra i del temps de la postguerra. Una època que Centelles -allunyat per força major del fotoperiodisme- va dedicar a l’exercici de la fotografia industrial i al reportatge publicitari.\nEstat Català es disculpa amb Albert Boadella


Presó per al jove que va despenjar una bandera espanyola del balcó de l'ajuntament\nEl jove condemnat per ultratge a la bandera en haver despenjat la bandera espanyola del balcó de l'ajuntament de Terrassa el 2002 ha estat empresonat aquest dilluns al matí després que el Tribunal Suprem decidís fa pocs dies no admetre a tràmit el recurs de la defensa i ratifiqués la condemna de dos anys i set mesos de presó. La condemna és per un delicte de desordres públics i atemptat a l'autoritat. Per l'ultratge a la bandera, haurà de pagar una multa.\n28/04/2008 - 15.51 Actualitzat 28/04/2008 - 19.28\nFrancesc Argemí, conegut com a Franki, ha estat detingut pels Mossos d'Esquadra i traslladat a la presó Model de Barcelona, on ha ingressat aquest dilluns al migdia. En les pròximes hores, el jove podria ser traslladat a un altre centre penitenciari, segons fonts pròximes al detingut.\nDesprés de conèixer-se la notícia, entre una vintena de persones, segons la Guàrdia Urbana, i un centenar, segons els mobilitzadors, s'han concentrat davant de les portes de la presó barcelonina per protestar per la decisió judicial.\nEl jove es trobava pendent de rebre la notificació del TS conforme no admetia a tràmit el recurs presentat, així com dels jutjats de Terrassa, a l'espera que se'l cités per al seu ingrés a la presó.


Albert Botran: Connotacions balcàniques - El Temps\nLa setmana passada, Eslovènia es va convertir en la protagonista involuntària del debat polític a Catalunya. El President Torra hi va fer una conferència en la qual fonamentalment es va dedicar a explicar la situació de Catalunya en els últims anys i agrair les mostres de solidaritat per part del Parlament i de la societat civil eslovena, especialment a partir de l’1-0. Els seus adversaris i enemics polítics van trobar una manera de poder tergiversar les seves paraules i certament ho van aconseguir. En la conferència de Torra, tots els paral·lelismes entre la independència de Catalunya i la d’Eslovènia es van concentrar en una sola frase: “l’únic camí per a Catalunya és seguir la via eslovena: la llibertat”. Però portaveus polítics i mitjans de comunicació van aconseguir estirar aquesta frase fins a convertir-la en una mena d’exhortació a la lluita armada, com si l’únic que caracteritzés la història recent d’Eslovènia fos la Guerra dels Deu Dies entre les forces eslovenes i l’exèrcit iugoslau.\nCom sempre, el pim-pam-pum partidista va simplificar el debat i pocs van perdre l’ocasió de sucar pa en les declaracions de Torra per a desgastar-lo una mica més i de retop demonitzar l’independentisme. Van tenir menys projecció les veus que en lloc de sensacionalisme van voler oferir alguns coneixements més sobre com Eslovènia havia aconseguit independitzar-se, un debat que podria haver estar més interessant. Però hi ha hagut massa desinformació, massa usos partidistes i massa paral·lelismes mecànics com perquè ara, quan algú esmenti un país balcànic, la conversa no es torni endimoniada.\nDe fet, l’exemple dels Balcans per a parlar de nacionalismes és sempre endimoniat. L’abús que se n’ha fet ha arribat a connotar de manera molt negativa la sola paraula que denomina una regió diversa i sensacional, i així balcanització s’ha convertit en sinònim de conflicte i divisió. Altres conceptes connotats negativament són tots aquells relatius a Sèrbia, i això ho han reproduït moltes veus de l’independentisme català en la polèmica de la passada setmana. Cal aclarir que l’enfrontament d’Eslovènia fou contra l’Estat i l’Exèrcit federal iugoslaus. El primer ministre que va decidir sufocar la independència eslovena era, precisament, el croata Ante Marković. És cert que dins de Iugoslàvia el nacionalisme serbi era creixent, i que Slobodan Milošević (president de Sèrbia des de 1989) havia començat a crispar la convivència federal que Tito havia imposat des de 1945. Però el desvetllament de les reclamacions nacionalistes i els conflictes comunitaris era un fenomen al que van contribuir en igual mesura líders polítics de totes les comunitats, començant pel nacionalisme croat que liderava Franjo Tuđman. Era, en el fons, l’expressió dels traumes de la Segona Guerra Mundial, que als Balcans havia implicat una guerra civil entre les diferents comunitats, amb importants episodis de neteja ètnica. Per a ser justos, doncs, convé no confondre Iugoslàvia amb Sèrbia, i encara menys la població sèrbia amb els líders que va tenir en aquella etapa.\nL’emergència dels diferents nacionalismes era la conseqüència de la crisi del règim, a nivell polític i econòmic. Això també explica la independència eslovena. Certament, la diligència dels líders eslovens com Milan Kućan va ser un ingredient d’aquesta “via eslovena”. Però sense el moment de crisi de Iugoslàvia i de tot el bloc de l’Est no hagués estat un procés tan ràpid: referèndum el desembre 1990, declaració d’independència el juny de 1991, Guerra dels Deu Dies, mediació europea i primers reconeixements internacionals pocs dies després. Però hem de tenir en compte que aquests reconeixements procedien de repúbliques que també emergien del mateix moment de crisi, amb el col·lapse de l’URSS i del bloc de l’Est: el primer va ser el de Croàcia, després van venir les repúbliques bàltiques, Geòrgia, Ucraïna, Bielorússia i només a finals de 1991 van reconèixer la República d’Eslovènia estats ja consolidats com van ser Suècia i Islàndia.\nNo sóc cap expert en els Balcans però sempre m’ha inquietat l’ús partidista i simplificador que en fem de la seva història. Ni que sigui per respecte a uns pobles que han patit tant, hauríem d’esforçar-nos a ser rigorosos. La independència d’Eslovènia no es pot jutjar només per la Guerra dels Deu Dies, i tampoc Sèrbia es pot jutjar pel que va fer Milošević. Convé conèixer bé la història sense demonitzar ni el nacionalisme dels respectius pobles ni l’opció d’una Iugoslàvia unida. Sabent sempre que l’única garantia de pau és la combinació de la interculturalitat, els drets de les minories nacionals i la resolució política dels conflictes a través del dret a l’autodeterminació.


Exposició: "El fil conductor" | COL·LEGI D'ARQUITECTES DE CATALUNYA\n© Escola d'Art de Vic\n08 set - 07 oct\nExposició: "El fil conductor"\nDe dimecres a dissabte de de 18 a 21 h\nEl divendres, 8 de setembre a les 19.00 h s'inaugurarà a la Casa Lluvià l'exposició "El fil conductor" que es podrà visitar fins el 7 d'octubre.\nLa mostra, organitzada per la Delegació del Bages-Berguedà del COAC i el Centre Cultural El Casino de l’Ajuntament de Manresa, presenta obres dels alumnes de l’especialitat de Forja i Fosa de l’Escola d’Art de Vic, realitzades en el marc dels 10 anys de col·laboració de l’Escola amb la Fundació La Farga. També obres realitzades en el projecte Entrelligams, de l'Escola d'Art de Manresa i el taller Coloma de Berga.\nL'objectiu principal de la mostra és donar a conèixer la relació que s'estableix entre les Escoles i les empreses.\nEl màrqueting, la innovació i la difusió dels productes i sistemes productius donen a l'empresa un valor afegit de cara a l'expansió. Les Escoles busquen crear professionals capaços d'expressar una idea mitjançant tècniques artístiques útils per al mercat de treball. En aquest sentit es proporciona als alumnes una bona formació tècnica, amb coneixements teòrics i amb gran capacitat crítica.\nEls projectes realitzats a l'Escola d'Art de Vic per al Museu del Coure, per encàrrec de La Farga, representen per als alumnes la possibilitat d'entrar al món professional i posar en valor el seu aprenentatge. El projecte de l'Escola d'Art de Manresa i el Taller Coloma hi afegeix amb la col·laboració de Cotó Roig i la disenyadora Miriam Ponsa un plus de solidaritat i sostenibilitat.


Tenim dret a defensar les nostres dos identitats | Paco Palmer Margalef - Setmanari l'Ebre\nTenim dret a defensar les nostres dos identitats\nDivendres, 20 de setembre de 2019 a les 10:00h\nPaco Palmer Margalef\nAssociació de Criadors de Brau de les Terres de l’Ebre\nLes Terres de l’Ebre som terres de cruïlla, terra de migracions i transhumàncies, situades al tram final del riu Ebre, que és el segon riu més llarg de la península. Un riu que uneix un bon grup de comunitats autònomes i també les seves gents.\nAlguns dels ramaders de brau de les Terres de l’Ebre estem a dins d’un grapat de projectes de cooperació amb el sud-oest europeu: de cultures taurines en ecosistemes de riu al Mediterrani, en la defensa de la vaca brava de la vall de l’Ebre a l’Aragó, o aquí, amb els criadors de brau de Terres de l’Ebre per posar en valor la cria en extensiu, per exemple, o per a gestionar adequadament sotabosc i així evitar el risc d’incendis.\nEls que es dediquen exclusivament al bou defensen que qualsevol activitat econòmica al voltant del brau no només s’ha de mantenir sinó que s’ha de potenciar\nD’entre aquests projectes de cooperació, els que es dediquen exclusivament al bou defensen que qualsevol activitat econòmica al voltant del brau no només s’ha de mantenir sinó que s’ha de potenciar, ja que dona viabilitat a explotacions de cria en extensiu que aporten biodiversitat, creen riquesa i fixen població en zones rurals i despoblades. Així, per exemple, França defensa la corrida tradicional espanyola i la Cursa Camarguesa, i Catalunya, els Correbous; aquests dos últims, espectacles no cruents.\nLa festa dels bous és una festa ancestral i plena de valors humanistes basats en la lluita cos a cos amb la bèstia i és, de fet, una festa ben arrelada i inclusiva, que cohesiona i vertebra societats.\nPer altra banda, i als antípodes de tot aquest corrent de reivindicació del món del brau en ple segle XXI, tenim el moviment animalista lluitant a capa i espasa contra la injustícia de la superioritat de la raça humana, cridant als quatre vents que la tortura no és cultura i que tenen un projecte vital que és acabar amb el patiment animal al món, més o menys com quan li preguntaven a una Miss Univers als anys noranta quin era el seu desig i deia “acabar amb la fam al món”.\nPerò què passa quan alguns adeptes al moviment, als quals han donat ales l’administració i els mitjans de comunicació, comencen a denunciar les canyes de pescar com a "armes de destrucció massiva" o a entrar a granges de conills i vaques per salvar-los, o, fins i tot, es manifesten i fan escrache davant de la Casa del Jamón a Madrid?\nPassa que t’adones de per què aquesta gent no té representació parlamentària a Europa. T’adones que la seva reivindicació potser no és tan coherent i que la seva lògica potser no és tan lògica o potser és massa lògica en un món de grisos.\nEntens que, tot i que hi ha gent coherent dintre del moviment animalista, persones realment encantadores amb un cor immens i ganes de fer el bé, un moviment d’odi envers les persones en el qual una minoria vol acabar amb els drets i les llibertats d’altres minories no pot tenir veu ni decidir; i menys quan afecta els interessos econòmics de famílies.\nLa percepció és que estan perdent credibilitat, ja que la seva lògica incontestable, la que es veu amb el dret i l’obligació moral d’acabar amb la festa dels bous a Catalunya, perd la raó quan ataca un altre gremi.\nL’endemà de l’accident de Vidreres va haver-hi un altre accident igual de desgraciat, o inclús molt pitjor, segons a qui preguntes. I és que els animalistes han dit que és molt pitjor aquest, ja que els que eren a la plaça de Vidreres eren aficionats al bou que hi van anar per voluntat pròpia, que ja els esta bé per anar a veure tal atrocitat.\nL’accident en qüestió el va tenir un camió de porcs per la carretera, ves a saber si devien anar a la ciutat animalista d’Olot a morir a l’escorxador. El cas és que els porcs estaven allí segrestats i contra la seva voluntat i qui sap, potser sí que tenen raó els animalistes que aquest és pitjor que l’altre.\nNo crec que a ningú li passi pel cap, però, prohibir les granges de porcs. Granges de cria intensiva que es compten per milers a Catalunya i que, de no gestionar-se bé, contaminen els aqüífers de la nostra terra. Els aficionats al bou portem aguantant 30 anys de despropòsits a Catalunya envers la nostra festa, per culpa de les banderes; perquè l’afició és això, afició, com qualsevol bon aficionat al futbol entén. El que no podem tolerar com a societat és un atac directe a les nostres llibertats.\nLes Terres de l’Ebre som l’únic lloc de tota Catalunya on ha arrasat ERC; i és així per l’1 d’octubre, perquè aquí defensem lo nostre i perquè no ens agrada que ens retallin les llibertats. Com voleu que reaccionem si ens toqueu els ous, els bous o el que sigui que esteu intentant tocar amb tanta finor, pulcritud i hipocresia?\nPer què creieu que quan escric natros el corrector de català em posa error? Aquí a les Terres de l’Ebre som tan catalans com ebrencs. Quantes vegades haurem escoltat a casa tot allò que “tenim més en comú amb l’Aragó i Terol que amb la resta de Catalunya”, allò que “som la quinta província”, que “del coll de Balaguer cap amunt és un altre país”? És per això que natros tenim tot el dret a defensar d’igual forma les dos identitats.\nPotser atacant la festa com ho feu ens esteu empenyent sense saber-ho a plantejar-nos la possibilitat de fer un referèndum per veure a quina banda de l’antiga Corona volem estar, si volem formar part d’Aragó o de Catalunya. Si volem ser l’única sortida al mar de l’Aragó o l’últim mono de la costa catalana com fins ara.


Exporten a Colòmbia el model de regeneració urbana de Santa Coloma - Diari de Santa Coloma\n05/09/13. L’Ajuntament de Santa Coloma i l’agència HABITAT de les Nacions Unides han signat un conveni de col·laboració per tal de participar en el procés de transformació urbana i social de Manizales (Colòmbia).\n05/09/13. Santa Coloma cooperarà amb la ciutat de Manizales (Colòmbia) en el procés de regeneració urbana i social, el desenvolupament sostenible i la millora de l’accessibilitat d’aquesta localitat colombiana. Ho farà gràcies al conveni de col·laboració que l’Ajuntament ha signat amb l’agència HABITAT de les Nacions Unides en el marc del projecte “Ciutat-Ciutat”.\nArticle anteriorConvoquen un concurs per trobar l’aplicatiu mòbil de la ciutat\nArticle següentSanta Coloma posa setge als robatoris de coure


Article 63. Exercici de les potestats d’investigació i d’inspecció de l’Agència Andorrana de Protecció de Dades – Privacitat i Protecció de Dades Personals\nArticle 63. Exercici de les potestats d’investigació i d’inspecció de l’Agència Andorrana de Protecció de Dades\nHomeArticle 63. Exercici de les potestats d’investigació i d’inspecció de l’Agència Andorrana de Protecció de Dades\nL’Agència Andorrana de Protecció de Dades disposa de poders d’investigació que pot portar a terme per iniciativa pròpia, o bé a sol·licitud de qualsevol persona interessada que consideri que els seus drets han estat afectats o que un responsable o l’encarregat del tractament ha incomplert les obligacions establertes per aquesta Llei.\nPer exercir les seves funcions i potestats, l’Agència Andorrana de Protecció de Dades pot dirigir-se directament als responsables de tractament o als encarregats o als representants, o, si escau, als delegats de protecció de dades. Tant els responsables com els encarregats del tractament o els representants, com els delegats de protecció de dades, estan obligats a subministrar als inspectors de l’Agència tota la informació que sol·licitin i també a facilitar-los l’accés a les dependències i als recursos informàtics, o d’altre tipus, destinats al tractament de les dades quan se’ls sol·liciti en l’exercici d’aquesta facultat de control.\nDins del marc de qualsevol investigació, per reunir les proves necessàries, els inspectors de l’Agència, si escau assistits d’experts externs segons que estableix l’apartat b) de l’article anterior, es poden traslladar a l’indret d’ubicació dels fitxers, constatar el material, i elaborar, si és convenient, un reportatge fotogràfic o per altres mitjans.\nEn el marc de les inspeccions l’Agència pot requerir documentació o informació que consideri rellevant; en aquest sentit pot:\na) Sol·licitar la presentació o la tramesa de documents i el lliurament de còpies.\nb) Examinar els suports d’informació que continguin dades personals.\nc) Examinar els equips físics i lògics.\nd) Examinar els sistemes de transmissió i d’accés a les dades.\ne) Dur a terme auditories dels sistemes informàtics per verificar que s’ajusten a les exigències de la Llei de protecció de dades personals.\nf) Instruir i resoldre els expedients informatius o sancionadors que escaiguin.\nLes potestats d’investigació i d’inspecció de l’Agència Andorrana de Protecció de Dades es poden exercir durant la pràctica de les actuacions prèvies d’investigació o iniciat un procediment sancionador.


Marcos Faúndez, nou director de l'Escola Universitària Politècnica de Mataró | Diari Maresme\nMarcos Faúndez, nou director de l’Escola Universitària Politècnica de Mataró\nEl rector de la Universitat Politècnica de Catalunya ha acceptat la proposta de la Fundació Pública TecnoCampus Mataró-Maresme per a nomenar al doctor Marcos Faúndez com a nou director de l’Escola Universitària Politècnica de Mataró, de la qual és professor titular des fa 15 anys.\nFaúndez és Enginyer Superior de Telecomunicacions en l’especialitat electrònica i doctor enginyer de Telecomunicacions. La seva especialitat és l’àmbit de tractament del senyal. L’any 1995, per iniciativa del nou director de la Politècnica de Mataró, es va constituir el grup de Tractament del Senyal, especialitzat en reconeixement biomètric de persones (cara, ulls, mans, veu, signatura on-line i empremta dactilar). Aquest grup ha rebut recentment el reconeixement de la Generalitat com a grup de recerca consolidat. Com a investigador, Faúndez és autor de diverses publicacions en aquest àmbit, i ha participat en nombrosos projectes nacionals i europeus.\nMarcos Faúndez substitueix Joan Gil en el càrrec de director l’Escola Universitària Politècnica de Mataró. Gil ha estat director de la Politècnica de Mataró, centre adscrit a la UPC, durant els darrers 8 anys, i ja els darrers mesos havia compatibilitzat la direcció de l’escola amb el nou càrrec que ocupa a la fundació TecnoCampus Mataró-Maresme com a director d’Infraestructures i Serveis del parc científic i de la innovació.


Mor una noia de 23 anys en un accident a la carretera de Regencós a Begur • Ràdio Capital de l'Empordà\nLa ocupant del segon vehicle involucrat en l'accident ha resultat ferida lleu i ha estat traslladada a l'Hospital de Palamós\nEl Servei Català de Trànsit informa que aquest matí s’ha registrat un accident viari mortal a la carretera GI-653 al quilòmetre 3, que es troba al terme de Regencós. Es tracta de la carretera que va des d’aquest municipi a Begur.\nPer causes que encara s’estan investigant, hi ha hagut una col·lisió lateral entre dos turismes. Com a conseqüència del xoc, la conductora d’un dels cotxes, de 23 anys i veïna de Begur, ha mort.\nLa conductora de l’altre cotxe ha resultat ferida menys greu i ha estat traslladada a l’hospital de Palamós.\nEls Mossos d’Esquadra han rebut l’avís a les 09.33 h.\nArran de la incidència, s’han activat tres patrulles dels Mossos d’Esquadra, dues dotacions dels Bombers de la Generalitat, l’helicòpter medicalitzat i una ambulància del Sistema d’Emergències Mèdiques (SEM). La carretera ha quedat tallada al trànsit.\nSegon accident greu en menys de 6 mesos a la mateixa via\nArticle anteriorSant Feliu commemora la República i homenatja Josep Irla\nArticle següentTorroella presenta la setena edició de la Fira Internacional de Màgia


Dimora Tipica Monopoli Monopoli Itàlia - Ofertes d'hotels amb els MILLORS DESCOMPTES EN LÍNIA\nVia Palestro 97, Monopoli Centre, Monopoli, Itàlia, 70043 - Veure al mapa\nCasa Vacanza Teresa, ubicat a Monopoli City Centre, Monopoli, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Casa Vacanza Teresa és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Casa Vacanza Teresa és una selecció idònia per a la vostra estada a Monopoli.


El certamen mostra un ventall de l’art més innovador: les instal·lacions i creacions audiovisuals de Cabosanroque o Señor Serrano; Núria Guiu i Cris Blanco; les danses tradicionals de Sonia Gómez; la celebritat de La Veronal; el compormís d'Agnès Mateus i Quim Tarrida; la intimitat circense de Los Galindos; i també la rumba catalana de Perpinyà amb Tato Garcia.\nEl duet Cabosanroque, format per Laia Torrents i Roger Aixut, presentarà ‘Dimonis’, una interpretació dels textos de Jacint Verdaguer a través d’un diàleg que va més enllà del misticisme religiós. La Veronal presenta ‘Pasionària’, un espectacle on hi participen vuit ballarins que provoquen intriga a l’espectador.


Rubí acollirà la Fira del Vi Jove els dies 8, 9 i 10 de juliol\nLa ciutadania podrà tastar per primera vegada en un esdeveniment col·lectiu els vins de l’última collita guardonats amb un premi Vinari\n19 de de maig del 2022. Actualitzada 20 de de maig del 2022 a les 09:45\nEls dies 8, 9 i 10 de juliol, l’entorn del Celler acollirà la primera Fira del Vi Jove de Rubí (Vallès Occidental), que aplegarà els millors vins joves de Catalunya. La ciutadania podrà tastar per primera vegada en un esdeveniment col·lectiu els vins de l’última collita guardonats amb un premi Vinari.\nLa Fira del Vi jove seguirà el mateix esquema que la tradicional fira del vi de tardor: hi haurà un tast final a cegues de les ampolles finalistes el 13 de juny al Celler i, més tard, els vins premiats tornaran a Rubí per ser provats en el marc de la Fira del Vi Jove.\n«Com a ciutat ens fa especial il·lusió estrenar una altra fira de la mà dels premis Vinari justament l’any del 10è aniversari d’aquests guardons i, per tant, l’any que la Fira del Vi de la tardor fa una dècada», diu l’alcaldessa, Ana María Martínez Martínez, que ha agraït a VadeVi i als premis Vinari «la confiança que dipositen a la nostra ciutat per acollir aquestes dues fires del vi». Per la seva banda, Salvador Cot Belmonte, editor de VadeVi, recorda que els premis Vinari són «l’acte amb més repercussió del món vitivinícola català».\nLa Fira del Vi Jove inclourà sis estands dels cellers guanyadors dels premis Vinari en les categories de: vi blanc jove, vi rosat jove, vi negre jove, espumós jove rosat i espumós jove blanc. Els noms dels sis cellers guanyadors es donaran a conèixer també al Celler el 17 de juny. L’última edició dels Premis Vinari ja van guardonar a l’estiu els millors vins joves que tenen com a espai de mercat l’època de Sant Joan.\nA més dels sis cellers premiats, la ciutadania també trobarà les tapes gastronòmiques del Mercat Municipal, els cellers rubinencs Rosàs i Vinalium i música local. A diferència de la fira de la tardor, l’horari s’allarga a les nits per aprofitar que a l’estiu hi ha més hores de llum i s’evita els primers dos dies de fira les hores de més calor.\nLa proposta obrirà a la ciutadania el divendres 8 de juliol de 19 a 00 h, el dissabte 9 de juliol d’11 a 14 h i de 19 a 01 h i el diumenge 10 de juliol d’11 a 15 h.\nRubí Vins Gastronomia Fires Vi Ajuntaments


Tribuna Ganxona » CULTURA I OCI Inaugurada la mostra de quadres sobre l'etapa suïssa de Josep Albertí\nPortada » Portada » CULTURA I OCI » ARTS VISUALS » Inaugurada la mostra de quadres sobre l’etapa suïssa de Josep Albertí\nUn moment de la presentació del llegat suís de Josep Albertí (AJUNTAMENT SFG)\nAquest dissabte 17 de març s’ha inaugurat al Museu d’Història l’exposició de pintura “Josep Albertí: l’etapa suïssa”. en què llueixen divuit obres cedides a la ciutat per la suïssa Claudia Müller-Türler a finals del 2017 i que amplien el fons que l’artista guixolenc ja havia llegat anteriorment a la ciutat. L’acte oficial s’ha obert a la Sala Abat Panyelles amb les intervencions de Claudia Müller-Türler, Assumpció Bosshard i els tinents d’alcalde Josep Melcior Muñoz i Jordi Vilà.\nHa obert tanda el tinent d’alcalde Josep Melcior Muñoz ressaltant que Sant Feliu ha de ser una “ciutat d’art i bellesa”. Acte seguit la senyora Müller-Türler ha compartit amb els assistents que un dels dies més bonics del 2017 va ser quan va saber que els quadres llegats “havien retornat intactes” a la nostra ciutat, agraint que aquest fet s’hagi pogut realitzar a la ciutat natal de Josep Albertí.\nMüller també ha explicat anècdotes sobre la seva família i el pintor i de l’amistat que els unia amb aquell “pintor espanyol que deia sempre que ell era català'”, i al qual li agradava tant ballar i cantar com van poder comprovar els seus pares en nombroses festes en què participaven junts. També ha narrat com, l’any 1993, un dels quadres del pintor ganxó els va caure a terra; un macabre accident presagi de la mort, pocs dies després, d’Albertí.\nPer la seva banda, l’amiga catalana de Müller, Assumpció Bosshard, és qui va contactar amb el Museu i hi va col·laborar per a gestionar la donació. Ha agraït haver pogut participar en la gestió i ha explicat l’estimació que Josep Albertí tenia per les seves arrels i el seu país així com els valors del pintor, que “representen els valors propis de la cultura”, que feien que els suïssos que el coneixien el definissin com “un home amb estil”.\nAixí mateix, el regidor de Cultura Jordi Vilà ha incidit en la voluntat del consistori a estudiar i aprofundir en l’etapa suïssa de l’artista i ha volgut destacar la generositat tant d’Albertí com de la cedent per haver donat les seves obres a la ciutat, declarant que la ciutat vol “rellançar l’art amb mirada al passat” del qual forma Josep Albertí.\nL’acte ha finalitzat amb el lliurament a la senyora Claudia Müller-Türler d’un obsequi consistent en un plat de ceràmica negre elaborat per un artista local. Tot seguit, s’han visitat les obres exposades a l’Espai Albertí, a la tercera planta del Monestir.\nLes obres que formen el llegat Müller-Türler van ser creades els anys 60, quan Josep Albertí, ja consolidat com a pintor a casa nostra, va cercar nous horitzons a Europa. No tots els quadres són de paisatges alpins, també n’hi ha de diferents poblacions catalanes o del mateix Sant Feliu, així com de natures mortes o fins i tot un bodegó.


Tret de sortida a les Jornades Agràries de Bellpuig – Comarques de Ponent\nadmin Posted On noviembre 30, 2021\nAhir es va iniciar la primera de les dues Jornades Agràries a la vila de Bellpuig. La inauguració va anar a càrrec del director dels Serveis Territorials del Departament d’Acció Climàtica, Alimentació i Agenda Rural, Ferran de Noguera; de la regidora d’Agricultra, primera tinenta d’alcaldia i diputada al Congrés dels Diputats, Inés Granollers i de l’alcalde de Bellpuig, Jordi Estiarte.\nLa sessió va comptar amb la ponència de Xavier Auqué i Natàlia Zamora de la secció de Sanitat Vegetal dels Serveis territorials del DACC a Lleida. La seva xerrada va girar entorn l’objectiu de formar els assistents dels requisits legals pel que fa a l’emmagatzematge, gestió i mètode d’aplicació de fitosanitaris al camp i també de l’activitat inspectora que es fa des del Departament en aquests àmbits.\nTambé es va informar de l’aparició a Ponent d’una nova plaga del panís, la Diabrotica Virgifera, i dels controls i assajos que s’estan fent en algunes finques de les contrades per poder-la combatre amb eficiència.\nLa segona jornada tindrà lloc avui amb temes tan importants sobre la taula com la reforma de la PAC, la seva aplicació l’any 2023 i l’Aplicació FotoDun.\nLes jornades es clouran avui. Per tant, l’altra i última de les jornades tindrà lloc a les 19 h, a la Llotja de Bellpuig.


L'Alqueria del Pi, entre Bonrepòs i Mirambell, i Vinalesa\nQuan davalle el barranc del Carraixet amb bicicleta i em desvie en direcció a Meliana i la Via Xurra, passe sempre vora les ruïnes de l'Alqueria del Pi. En l'horta de València, a través dels segles, hi ha hagut diverses alqueries del pi. En tots els casos la presència de l'arbre pròxim a l'edifici atorgava el nom popular. En aquest cas, el pi va desaparèixer però el nom s'ha conservat per generacions. Ens trobem a meitat de camí entre Vinalesa i més avall Bonrepòs i Mirambell, al bell mig d'una horta encara viva, perquè encara rega amb aigua cavallera. La séquia reial de Montcada es dessagna refrescant els bancals i fent prosperar les collites.\nL'alqueria no és ja més que quatre parets -tres si comptem amb exactitud. Una ortopèdia arquitectònica metàl·lica subjecta la façana principal que si no ja hauria caigut a terra. L'arc de dovelles curtes i les finestres superiors delaten una cronologia tardana, de darreries del segle XVI o millor del segle XVII. La vida s'ha esmunyit d'entre aquestes parets i ja ningú no l'habita. Li he preguntat a la meua sogra (que és de Gafaüt) si va conèixer viure en l'alqueria i m'ha dit que hi vivien unes xiquetes que anaven a l'escola de Vinalesa. A més, un taulell de numeració de les cases de camp (número 111), d'aquells blaus amb guarismes blancs, cal datar-lo vers 1950. Per tant, a meitat del segle XX encara es trobava habitada.\nQuin plaer seria viure en aquesta casa de camp en mig de l'horta de València, vora el barranc del Carraixet i un munt de camins i sendes per recórrer. Quina llàstima que es perguen aquestes parets que humanitzaven la natura i encara constitueixen una fita en moments amables de la vida de vianants i ciclistes.\nPublicat per Josep Lluís Cebrián a 11:02 p. m.\nNoves atribucions al pintor Gaspar Requena, natural de Montesa\nRiunet, el repositori de la Universitat Politècnica de València, acaba de penjar el PDF del nostre article "Noves atribucions al pintor Gaspar Requena", publicat en la Revista de la Safor número 5 (2014).\nHi trobareu la Puríssima dels Escolapis de Gandia que atribuïrem al pintor i altres obres de Xàtiva (retaule de la Mercè i del Calvari Alt) l'Olleria i Dénia.\nPunxeu en la fotografia per accedir.\nPublicat per Josep Lluís Cebrián a 9:28 p. m.\nEl llibre TAULELLERIA DEVOCIONAL D'ALCOI gratis en PDF\nJa podeu descarregar-vos complet en PDF el nostre llibre Taulelleria devocional d'Alcoi. El trobareu a la pàgina web del Museu Arqueològic d'Alcoi Camil Visedo Moltó. Punxeu en les fotografies per tal d'accedir.\nSi us agrada l'obra podeu adquirir l'edició en paper.\nPublicat per Josep Lluís Cebrián a 9:11 p. m.\nQue no són del Mestre de Xàtiva... que són de Nico...\nPresentació del llibre TAULELLERIA DE MONTESA


L'esperança té nom\nLa revolució Bergoglio arriba a tot arreu. Fins i tot on l'Església havia deixat de tenir presència efectiva. El papa Francesc exerceix fascinació perquè ha gosat fer servir les eines bàsiques amb les quals...\nTeoria del bimil·lenarisme\nAlbert Manent, en el llibre Josep Carner i el Noucentisme , explica amb detall la teoria del Noucentisme. El llibre destil·la gota a gota la conjunció creativa i generativa de la política i de la cultura...\n'Good bye work!'\nPoc abans d'arribar a l'estació central de Filadèlfia, als Estats Units, a la teulada d'una de les moltes fàbriques abandonades que s'hi veuen des de la finestra del tren que em duu de Nova York a...\nContra els sentimentals\nEl sentimentalisme ens mata. L'estètica de l'èpica i el discurs de l'honor, també. Els catalans ens emboliquem i l'acabem vessant, que vol dir que ho acabem perdent gairebé tot, quan fiem la nostra sort al ...\nAdéu, Benet; benvingut, Joseph\nL'altar barroc de Cadaqués amaga detalls catequètics d'una actualitat sensacional. A banda i banda del sagrari hi ha dos petits panells en forma d'orella que contenen imatges de la vida de Jesús de...\nBarcelona a totes, o a no res\nA mesura que em faig gran tinc cada cop més clar que el totoresisme , en política, i també a la vida, és la manifestació de l'adolescència. Possiblement el mal de la nostra política actual és que no ha...\nDe política i maquillatges\nUna jove, activa i brillant alcaldessa del nostre país m'explica el tràngol pel qual passa el municipi que presideix. La crisi hi fa estralls entre les capes populars. No són estralls traçables a partir...\nEn defensa de l'arquitectura\nEl títol d'aquest article podria ser En defensa de l'enginyeria . El fet que hi hagi qui s'estigui plantejant que els enginyers puguin signar els projectes d'arquitectura no és una bona solució als...\nEl meu amic Joan Anton Sànchez de Juan, sempre atent a tot el que passa més enllà del nostre melic, em fa a mans un paper del Consell Nacional d'Intel·ligència dels EUA que parla sobre les tendències...\nLa unitat espanyola\nCal un nou assaig sobre Espanya i sobre l'espanyolitat. El catalanisme no pot viure d'estereotips que potser tranquil·litzen les nostres consciències però que poden desorientar-nos i ens poden fer perdre el...\n2013, l'any del poble\nL'any 2013 ha de ser l'any del poble. No com un al·legat retòric sinó com la plasmació del procés col·lectiu que viu el nostre país. L'any 2012 hem perdut la por. L'any 2013 hem de guanyar intel·ligència i...\nCatalunya necessita comprendre per a qui i per a què governem. Durant els dos darrers anys el país ha combinat la gestió molt problemàtica de la crisi financera amb la represa de la iniciativa política com...\nSurto del tanatori de la ronda de Dalt, on he anat a fer companyia al meu amic Salvador, a qui se li acaba de morir el pare. La vista sobre Barcelona des d'aquí és magnífica. Fa un dia clar i net. El mar,...\nI si no tenim resposta?\nComento amb en Pep, un bon amic amb qui treballo de fa un temps, la darrera notícia que ens ha impactat: més de 260.000 persones han estat ateses per Càritas a Catalunya durant el darrer any. És molta gent....\nLa generació guanyada\nUn aire de depressió corre pel país. La situació econòmica i la situació política ho justifiquen. Es parla de les desgràcies que ens afligeixen com si es tractés de mals bíblics, mals en què l'home hi té...\nLa Judit té vint-i-un anys. Està acabant el grau de química a l'IQS. Des de petita va a un dels caus d'una entitat emèrita del barri de Gràcia. És diable i tabalera i s'ocupa d'una persona gran els...\nLa Xina i nosaltres\nCirculem per una autopista de sis carrils per banda, un dels eixos que uneixen els diversos sectors de la macrociutat de Shenzhen. Anem a visitar una de les empreses amb les quals estem treballant. Són...\nUna lliçó de Benet XVI\nÉs ben clar que el Sant Pare actual, Benet XVI, no pot ser reduït a una caricatura intel·lectual, com a alguns els agradaria. De fet, tots els que ho fan acaben sent víctimes de la reducció, i acaben ells...\nVivim temps d'esperança, temps que ens costava imaginar que podien arribar mai. Però també vivim temps volàtils i frustrants, en què la gestió de la il·lusió en el mitjà termini combina malament amb la...\nSolà-Morales, Bohigas, Guallart\nLa ciutat és una idea posada en pràctica. Com deia Manuel de Solà-Morales, la ciutat no és la superposició d'unes pràctiques jurídico-administratives, combinades amb els formalismes d'una disciplina...\nAneu a veure Acorar , aneu-hi amb ganes de deixar-vos anar en el devessall de paraules, en el festival de mots, en l'enfilall d'imatges que l'Antoni Gomila us oferirà. Si encara hi sou a temps, aneu-hi a...\nFa uns quants anys vaig conèixer la Mevish, una adolescent barcelonina que havia arribat de Lahore no feia gaire temps. Estudiava batxillerat en un institut del Raval i se'n sortia prou bé. Parlava un...\nLes pors dels bisbes catalans\nEscric aquest article des de la recança de pensar que potser no serà prou entès per qui més m'importa que l'entengui: els meus bisbes. Ja sé que a molts lectors els pot semblar irrellevant el que pensen els...\nMartí Gasull, l'heroi invisible\nNo fa gaires anys va ser publicat un llibre sobre el patriota valencià Josep Lluís Bausset arran del seu centenari. Joan Fuster l'havia batejat com "l'heroi subterrani". El nostre país està fet d'aquesta...\nSenyor rei, després de llegir i de rellegir la carta que ens vau enviar la setmana passada, em sembla que per fi l'he entesa. Us confesso que he patit, però al final m'he decidit a escriure-us per fer-vos...\nHan passat trenta-cinc anys entre les manifestacions de l'Onze de Setembre del 1977 i la de dimarts passat. El crit d'aleshores era "Llibertat, amnistia, Estatut d'Autonomia". El clam de l'altre dia era...\nDemà, dia onze\nAneu al Born i resteu una estona en silenci davant de les restes de la ciutat. Hi acabareu sentint el soroll dels carros, el de les pageses venent les hortalisses, les veus divertides dels camàlics sortint...\nUn dels meus millors amics és en Manel Sanromà, de la Colla Jove de Tarragona. D'en Manel en podria donar moltes indicacions biogràfiques, algunes de molt de pes, però estic segur que no n'hi ha cap de tan...\nEl meu amic periodista i activista Marcel Joan, acompanyat de la seva infatigable i entusiasta muller Pepi, mestra d'escola al barri de la Torrassa de l'Hospitalet, passen el mes d'agost al centre...\nEls Països Catalans travessen una crisi política amb conseqüències econòmiques i socials greus. No a l'inrevés. El fet que la nostra crisi hagi coincidit amb la crisi financera que afecta el món occidental...


Taller Focus Àfrica i Orient Mitjà: Oportunitats de negoci postcovid a Sud-àfrica. ACCIÓ - Agència per la competitivitat de l'empresa Agenda. ACCIÓ - Agència per la Competitivitat de l'Empresa\nTaller Focus Àfrica i Orient Mitjà: Oportunitats de negoci postcovid a Sud-àfrica\nDescarrega't la presentació de la sessió\nSud-àfrica, amb una població que supera els 58 milions d’habitants, representa l’economia més avançada de l’Àfrica subsahariana. Coneguda com la porta d’entrada als països de l’Àfrica Austral, Sud-àfrica té accés a un mercat d'aproximadament 250 milions de persones on exerceix una forta influència i compta amb un paper preponderant en les organitzacions regionals.\nConnecta't a aquesta sessió i descobreix les oportunitats de negoci que presenta el país en sectors com la maquinària i béns d'equip, energia i recursos, agricultura, automoció o salut, entre d'altres.\nAquesta sessió està inclosa dins del programa dels International Business Days - Focus Àfrica i Orient Mitjà d’ACCIÓ, que tindran lloc del 12 al 16 d'abril. A través de tallers i entrevistes amb experts, els International Business Days són una oportunitat perquè aprofundeixis en el coneixement dels mercats d’arreu del món i estudiïs la possibilitat d’introduir-hi el teu negoci.\nDescobrir les oportunitats de negoci a Sud-àfrica.\nUna empresa catalana interessada a conèixer les oportunitats de negoci existents a Sud-àfrica.\nRoberto Barros, director internacional de la Cambra de Comerç de Tarragona\nOportunitats de negoci postcovid a Sud-àfrica:\nPer què Sud-àfrica? / Situació actual Covid en el mercat sud-africà / Oportunitats de negoci / Doing Business\nSaul Pretel, director de l'Oficina Exterior d'ACCIÓ a Johannesburg


Flesh and Buns review, Londres | CAT.rickylefilm.com\nComentari: La carn i pastes, Londres\nRestaurant: La carn i pastes\nOn? 41 Earlham St, Londres WC2H 9LX\nPer reservar: 020 7632 9500\nEl conjunt: Bawdy, amenitat i Grab-a-banda, construir-seu-propi menjador en un cavernós soterrani Covent Garden. Una taula gegant ocupa un lloc preponderant en el centre, amb petites taules i cabines disposades al voltant d'ella. Íntima no ho és. I la música és sorollós. Penseu mosh mentre nosh: Dissabte Negre compte en gran mesura. La meva única queixa amb l'ambient és la decoració dels banys. Estic a favor d'anime japonès, però nua anime japonès porny femenina? No tant. Estic segur que el pensament era 'polèmica' però jo estava 'decebut'.\nEl menjar: Des de l'home darrere dels ramen fresc Daddies Bone Joint, això és el Japó es troba amb Nova York i d'acord amb l'amenitat, Atmos bon menjar-ràpid. Hi ha petits plats freds i calents per començar (els calamars picants fregit i espàrrecs a la graella amb miso eren una meravella), però la clau està en el nom. És tot sobre els principals pastes suposat Hirata i farcits.\nLa idea és omplir les càlides i panets al vapor (que vénen de dos en dos per 2 €, amb dues que són un munt per persona) a partir dels de peix i carn opcions al menú (entre 7 € i 19 €). Demanem dos plats de carn (que és sempre un bon senyal quan és una decisió difícil de reduir-lo, encara tinc un pesar vague que no he tingut el llobarro també), que era bastant ampli entre nosaltres. El ventre de l'garrí cruixent era sucós i suculent i el bàrman de filet i perfectament preparat.\nL'arròs de carn picant era una banda innecessària però sonava (i provat) tan deliciós, no vam poder resistir: cruixent, calent, i tremendament poc saludable, que estava ple de sabor - però no vam poder acabar tot, que era la major irritant. Aquí és on la gana nord-americà per a les bosses de doggy seria una addició benvinguda, i sé que estaré desitjant que la propera vegada que estic amb ressaca.\nLa gent: grups! Grups de nenes, grups d'individus, grups de dones i homes. Situat just a Covent Garden, a prop de botigues com Fopp i Magma, és en bona posició per a una multitud de post-comercial fresc.\nNo es perdi: Els pastissets de postres. Una roca de foc (literalment, una flama oberta d'estil campside) és portat a la seva taula amb malví dolços, galetes integrals casolanes i una llesca te verd infusió de xocolata blanca. Torrar les melcochas i després crear el seu propi sandvitx. És el final perfecte per a un dinar per llepar-se els dits.\nThe Perfect 1: més com una més dos o tres. Si vostè és una captura a causa sorollós al dia amb els amics, aquest és el lloc. Ningú va a tut en què per riure massa fort.


Joves tutelats participen en el festival d’art - Noticias Jove i Menut - El Periódico Mediterráneo\nJoves tutelats participen en el festival d’art\nUn total de 33 xiquets, xiquetes i adolescents tutelats per la Generalitat, en diferents centres d’acolliment de la Comunitat Valenciana, participaran aquest mes en el festival d’arts escèniques Tercera Setmana, organitzat per la Associació d’Empreses d’Arts Escèniques del País Valencià (Avetid).\nAixí ho ha explicat la directora general d’Infància i Adolescència, Rosa Molero, qui ha destacat que en la seua quarta edició el festival inclou la representació dels treballs interpretats per xiquets, xiquetes i adolescents acollits en centres de la Generalitat que han participat en els tallers d’arts escèniques. La posada en escena de les obres produïdes pels participants tindran lloc aquesta setmana en diferents localitats de Castelló, València i Alacant.\nEn la seua intervenció, la directora general d’Infància i Adolescència ha destacat la importància de compartir, en aquesta cita anual cultural, «l’esforç, la il·lusió i la creativitat dels xiquets amb treballs de rigor, qualitat i excel·lència». A més, ha emmarcat el projecte en les línies d’actuació del seu departament, basades en «l’equitat de les polítiques públiques» encaminades a «compensar les desigualtats que condicionen el gaudi dels drets de la infància i l’adolescència».\nCal destacar que s’han realitzat tallers de teatre en els quals, mitjançant el joc, la pantomima i el treball físic, els menors han conjuminat les seues capacitats pròpies per a potenciar els seus recursos.


L’Ajuntament de Vic i la UVic-UCC vetllen per una formació inicial de qualitat dels futurs mestres amb el projecte Creuant mirades — Ajuntament de Vic\nSou aquí: Inici → Notícies → L’Ajuntament de Vic i la UVic-UCC vetllen per una formació inicial de qualitat dels futurs mestres amb el projecte Creuant mirades\nL’Ajuntament de Vic i la UVic-UCC vetllen per una formació inicial de qualitat dels futurs mestres amb el projecte Creuant mirades\nLes dues institucions signen un acord per posar en marxa la tercera edició del projecte, que fomenta el diàleg entre la universitat i les escoles del seu àmbit d’influència\nEduard Ramírez i Elisabet Franquesa\nL’Ajuntament de Vic i la Universitat de Vic-Universitat Central de Catalunya (UVic-UCC), a través de la Facultat d’Educació, Traducció i Ciències Humanes (FETCH), han signat avui un nou acord per desenvolupar el projecte Creuant mirades, que vetlla per una formació inicial de qualitat dels futurs mestres, posant la mirada en el territori. L’acord signat per la regidora d’Educació, Elisabet Franquesa, i pel degà de la FETCH, Eduard Ramírez, servirà per desenvolupar la implementació dels programes Mentoratge i innovació docent (MID), Escola i Universitat (EU) i Docència i alternança a Centres (DAC), amb una aportació per part de l’Ajuntament de Vic de 8.000 euros aquest any i 12.000 euros el vinent.\nLa regidora d’Educació, Elisabet Franquesa, en la seva intervenció ha mostrat la seva satisfacció per donar continuïtat al projecte Creuant mirades. “Aquest és un acte festiu, perquè donem a conèixer un projecte amb tres programes molt potents i molt rics, i es bo fer visible que és important per a la ciutat”, ha destacat.\nFranquesa ha remarcat que els tres programes que engloba el projecte “fan que anem teixint una xarxa de ciutat educativa; com a Ajuntament volem que el valor educatiu sigui la base del que ens depara el futur”. I ha afegit: “Volem que hi hagi nous moviments pedagògics, volem que hi hagi recerca i la gràcia és saber teixir aquesta xarxa”. La regidora s’ha mostrat molt satisfeta de la resposta positiva dels catorze centres educatius de la ciutat a aquest projecte: “Estem molt contents de la ciutat que tenim, amb una oferta educativa molt extensa, des de les escoles bressol fins a la Universitat, i que ens permet entrar a tots els àmbits de la formació”.\nLa regidora ha destacat la participació tant de l’Ajuntament com de les escoles al projecte, ja que “de seguida va haver-hi molt bones sinergies”. La seva intervenció ha acabat amb una felicitació a la UVic-UCC “per aquestes portes obertes, pel projecte de futur que aporteu a la ciutat i a la societat”.\nEl degà de la FETCH, Eduard Ramírez, ha destacat del projecte que “es tracta de debatre plegats sobre la formació de mestres creant una xarxa estreta entre facultat, escoles i ajuntament, i això permet obtenir una formació autèntica i real gràcies a l’acompanyament dels professionals en actiu en què tots els implicats actuen com a agents educatius”.\nDesprés que Franquesa i Ramírez hagin signat el conveni, s’ha pogut escoltar el testimoni de dues persones que participen al Creuant mirades. Jordi Martí, professor del Departament de Didàctica de les Arts i les Ciències, ha explicat que “per a un professor universitari veure com els alumnes aprenen a fer de mestres és un goig, veure’ls en acció fa adonar-te que no són els mateixos, canvien de dalt a baix”. Martí també ha destacat de Creuant mirades la vessant de la recerca, ja que Escola Universitat i “ens dóna un context nou”, i la codocència o docència compartida que es posa en pràctica a l’aula.\nL’estudiant Chadia Rammou ha expressat que “aquestes experiències són importants i necessàries perquè et permeten aplicar un coneixement, i són enriquidores perquè comences a créixer com a professional, veus la complexitat de la gestió dins l’aula i et comences a fer una idea del que et trobaràs fora de la Universitat”.\nCreuant mirades, que compta amb el suport de l’Ajuntament de Vic des de 2017, és un projecte ampli que inclou tres programes amb l’objectiu de fomentar un espai de diàleg i reflexió entre la Universitat i les escoles de l’entorn, amb la vista posada en la innovació educativa. D’una banda, Mentoratge i Innovació Docent, permet des de fa tres anys que tots els estudiants de mestre de primer curs puguin fer estades d’un matí a la setmana durant tot l’any en una escola de l’entorn. D’altra banda, el programa Docència en Alternança a Centres, adreçat als estudiants del Màster Universitari de Formació del Professorat d’Educació Secundària Obligatòria i Batxillerat, ofereix als estudiants aplicar els continguts teòrics en un context real i autèntic en cinc centres educatius d’Osona.\nConvertir les classes de la Facultat en aules d’escola\nL’últim dels programes, Escola i Universitat, es proposa convertir per segon any consecutiu les classes i els laboratoris de la Facultat en aules d’infantil i primària. Així doncs, un total de 220 nens i nenes de cinc centres escolars d’Osona d’edats compreses entre 5 i 12 anys, es desplaçaran un matí o una tarda a la setmana a la Universitat, durant mig semestre (de 5 a 9 sessions), per fer-hi activitats formatives que prèviament hauran dissenyat i treballat els i les estudiants, posant el focus en la innovació educativa. Més concretament, aquestes activitats estaran relacionades amb la comprensió lectora, la investigació científica en temes de matèria i energia o bé es treballaran recursos literaris, artístics i digitals. “És una proposta que inspira a tots els agents que hi participen: als professors universitaris que han d’actualitzar els continguts, als mestres que acompanyen els infants que són testimonis d’utilització d’uns espais dissenyats amb finalitats educatives, als infants i als estudiants de mestre, que han de gestionar una aula real”, afirma Ramírez.\nLes escoles que enguany participaran en el aquest programa són l’escola Andersen, Doctor Joaquim Salarich, Guillem de Mont-rodon, Sagrat Cor, Sentfores, Vedruna Escorial i com a novetat, les Escoles de Gurb. Amb totes elles s’ha establert una estreta col·laboració entre el professorat universitari per una part i els mestres dels centres per l’altra part, per garantir que la planificació de les matèries es basi en un context el més real possible. El programa, que es posa en marxa aquest octubre, també compta amb el suport de la Generalitat de Catalunya, que ha concedit mitja comissió de serveis a la mestra Anna Garcia, de l’Escola Quatre Vents de Manlleu, que vetllarà per la seva correcta organització.\nEls nens i nenes que participaran al programa Escola i Universitat faran classe a les aules d’educació visual i plàstica i a l’aula de ciències, ja dissenyades amb finalitat pedagògica amb mobiliari modular, per treballar d’una manera oberta i creativa. També utilitzaran el Laboratori de Formació i Recerca en Educació Infantil. Enguany, però, a causa de la situació excepcional de pandèmia, es prendran mesures especials per preservar la salut i contenir l’expansió del virus.\nDins del projecte Creuant mirades també s’hi incorporen els Tallers formatius d’Educació Infantil, pensats com a eina formativa per als mestres d’Educació Infantil en actiu que vulguin aprofundir en aspectes concrets, com primeres literatures, llenguatges, ciències experimentals, art i joc, vida quotidiana i pensament matemàtic, entre altres.


Borràs es vol burlar del Constitucional amb una llei antidesnonaments “difícil de recórrer” | Catalunya | EL PAÍS Catalunya\nBorràs es vol burlar del Constitucional amb una llei antidesnonaments “difícil de recórrer”\nEl text es votarà al Parlament a l’octubre\nBarcelona 4 OCT 2016 - 17:15\tCEST\nUn pis en venda a la capital catalana.\nLa reunió setmanal del Govern ha donat llum verda a la nova llei antidesnonaments que ha de reemplaçar la norma que actualment està suspesa pel Tribunal Constitucional (TC). La consellera de Governació, Meritxell Borràs, ha assegurat que el text és fins i tot molt més ambiciós que la norma que s’ha recorregut i l’ha qualificat de “difícil de recórrer”. El Parlament farà el debat abans que acabi el mes.\n“Hem treballat perquè no sigui un possible un recurs des d’un punt de vista jurídic”, ha assegurat Borràs, que sempre ha acusat el Govern central d’impugnar les lleis per motius polítics no legals. Una promesa que ja s’havia fet quan es va aprovar la llei anterior contra els desnonaments i la pobresa energètica i la suspensió cautelar de la qual va ratificar l’alt tribunal la setmana passada. La consellera ha explicat que en la redacció del projecte han participat l’ICAB i les entitats municipalistes. La Plataforma d’Afectats per la Hipoteca (PAH) no ha donat el seu suport al text final.\nLa nova norma recorre a l’expropiació temporal de l’ús dels habitatges buits per poder-los donar un ús social. Això podria ser per un termini d’entre quatre i deu anys, cosa que Borràs ha posat com a exemple del caràcter expansiu de la nova llei. Respecte a la mediació per posar límit al sobreendeutament, el projecte no entra en àmbits processals, amb la qual cosa la Generalitat considera que no es vulnera la unitat del sistema judicial espanyol.\nBorràs ha evitat respondre, a les preguntes dels periodistes, si amb la nova llei “desobeeix” el Tribunal Constitucional. “El que pretenem és protegir els ciutadans més vulnerables. El TC ja ha decidit donar el seu suport al sistema financer i, en això, estem als antípodes”, ha dit la consellera.


Nou Barris aprova el nou cartipàs del Districte | Nou Barris\nNou Barris aprova el nou cartipàs del Districte\n11/10/2019 - 08:53 h\nEl conseller de BEC Carlos Izquierdo, proposat per a la vicepresidència del Consell de Districte\nLa darrera sessió del Consell Plenari de Nou Barris, celebrada el dimecres 9 d’octubre, va aprovar el nou cartipàs municipal amb els vots favorables de tots els grups polítics excepte el Partit Popular, el regidor del qual es va abstenir. Va ser en el decurs de la sessió extraordinària, que també va votar a favor de proposar el conseller de BEC Carlos Izquierdo com a nou vicepresident del Consell de Districte, una decisió que ara haurà de ser ratificada per Alcaldia i que va comptar amb el suport de tots els grups excepte C’s i PP, que es van abstenir.\nAcabada la sessió extraordinària va començar l’ordinària, amb la lectura de l’informe de la regidora i la resposta dels diversos grups de l’oposició. Posteriorment, es va informar favorablement de dos plans especials urbanístics. D’una banda, el d’implantació d’instal·lacions de subministrament per a vehicles de motor, és a dir, estacions de servei de nova generació que incorporaran, entre d’altres, punts de càrrega elèctrica i combustibles alternatius. Va comptar amb el suport de tots els grups excepte C’s, que es va abstenir. I de l’altra, el PEMU (Pla Especial Urbanístic i de Millora Urbana) per la regulació del Casal de Joves de Prosperitat. Aquest va rebre el vistiplau de totes les formacions.\nTambé es van debatre i votar les proposicions d’acord. En concret, es va aprovar per unanimitat la d’ERC, que insta el govern de Nou Barris a dur a terme abans que acabi l’any les actuacions necessàries per deixar en condicions òptimes les àrees d’esbarjo per a gossos existents, i desencallar els projectes aturats.\nEn canvi, el Ple va votar en contra de la proposició de C’s d’elaborar un Pla de Seguretat del Districte, i una altra de Barcelona pel Canvi que demanava una millora de la seguretat de Ciutat Meridiana i Torre Baró, amb presència policial permanent. En tots dos casos hi van votar a favor PP, C’s i Barcelona pel Canvi, i en contra PSC, BEC i ERC.\nFinalment, també es va rebutjar la proposició del PP de fer un estudi per millorar la connexió entre la part alta i la part baixa de Torre Baró. Hi van votar a favor el mateix PP, C’s i Barcelona pel Canvi. En contra, PSC i BEC. ERC es va abstenir.


El 29 i 30 d'octubre el Circula! fa parada al SAT! Teatre\nS'ha escollit a 7 coreògrafs o coreògrafes (amb o sense companyia) que mostraran la seva obra en una de les comunitats participants. Enguany el circuit fa parada al País Basc, Catalunya, Andalusia, Astúries, València, Madrid i Canàries entre octubre i desembre del 2020. Podeu consultar el programa complet aquí.\nPrograma doble a Barcelona\nPel què fa a Catalunya, L'APdC té previst un programa doble al Sat! Teatre el divendres 30 d'octubre a les 20.30h. Rebrà la visita de Canàries, amb l'espectacle Dulces Bestias, de la Cia. Nómada, i l'espectacle de la companyia catalana que ha sigut seleccionada per actuar a Andalusia, Bailes de histéricas, de Carmen Muñoz.\nDulces Bestias és una reflexió sobre l'herència ancestral que posseeix la humanitat, que vesteix amb atributs animals per transcendir la seva condició d'home i superar les adversitats de la naturalesa. Avui, però, vivim en una jungla de soroll i asfalt, amb altres dolces bèsties, enyorant la naturalesa a la qual pertanyem i de la qual cada dia ens sentim més aliens.\nBailes de histéricas, és fixa en com al XIX les ballarines de la Modern Dance, considerades trencadores de les estructures de dansa des de la seva expressió femenina més interna, van ser tractades de manera despectiva de fer balls d'histèriques. És un recorregut a través de les figures de Fanny Elssler, Carmen Mora, Manuela Vargas i La Chana que desemboca en la conversió del cos de la histèrica en el qual les fronteres difuminades.\nInvitacions per a persones associades a l'APdC i amics/gues de la Dansa\nL'APdC regala 50 invitacions dobles a persones associades o amigues de la dansa per veure els dos espectacles el 30 d'octubre al SAT Teatre. El repartiment es farà per estricte ordre d'inscripció a aquest formulari. Data limit per inscriure's: 22 d'octubre.\nLes persones no associades (o els socis/es, un cop exhaurides les 100 places) poden comprar entrades a la web del SAT!\nTaller de formació gratuït per a socis/es APdC i amics/es de la dansa\nA més, el dijous 29 d'octubre d'11 a 14h es durà a terme al mateix SAT! el taller "Humanidad-animalidad" amb Roberto Torres. Una sessió dirigida a ballarins/ines i a actors/actrius, així com a persones per les que el cos és una eina.\nAquest taller posa el focus en com el ballarí ha de lliurar-se als diferents moviments i deixar que aquests habitin el seu cos sense "censura", per evitar que aquesta sigui un límit en la creació, obrint-se a un nou espai de descobriment.\nL'aforament és molt limitat, i cal inscripció prèvia a través d'aquest formulari.\nGratuït per a socis i sòcies de l'APdC\nPreu general: 10€.


Directe, Judici al procés, Regió7\nregió7.cat >Judici al procés>\nEn aquest apartat pots seguir en directe totes les sessions de judici al procés amb un senyal en streaming ofert per RTVE. Va arrencar el dimarts 12 de gener, quan per primera vegada es va veure a la sala de plens del Tribunal Suprem la imatge de totes les defenses, les acusacions, els set membres del tribunal i els dotze acusats.\nLes sessions es reparteixen entre dimarts, dimecres i dijous i està previst que s'allargui fins al mes de maig. En total s'espera que passin pel Suprem uns 500 testimonis. De tota manera, l'horari i la possibilitat que també tinguin lloc en dilluns i en divendres depèn del calendari que va marcant el jutje Marchena.\nTots els vídeos del judici del Procés\nA més d'oferir en directe el senyal del judici, a Regió7 anem recollint els fragments de declaracions més destacades dels 12 acusats i de la resta de testimonis. En aquest enllaç pots veure tots els vídeos del judici. En aquesta altra secció pots trobar informació sobre els encausats.


Apartment Slatine 22 Slatine Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Slatine 22\nConvenientment situat a Slatine, Apartment Slatine 22 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Slatine 22 també ofereix moltes instal.lacions per enriquir la seva estada a Slatine. Habitació familiar són només algunes de les comoditats que fan que Apartment Slatine 22 sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb piscina privada, banyera hidromassatge, aire condicionat, servei de despertador, escriptori a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Apartment Slatine 22 no troba competidors en cap categoria.